pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีย้ำ มาตรการควบคุมการแพร่ระบาดของโรค COVID-19 เข้มงวด ควบคุมจำนวนผู้ติดเชื้อได้ ขอประชาชนเชื่อมั่นและปฏิบัติตนตามคำแนะนำของกระทรวงสาธารณสุข
วันเสาร์ที่ 14 มีนาคม 2563
นายกรัฐมนตรีย้ํา มาตรการควบคุมการแพร่ระบาดของโรค COVID-19 เข้มงวด ควบคุมจํานวนผู้ติดเชื้อได้ ขอประชาชนเชื่อมั่นและปฏิบัติตนตามคําแนะนําของกระทรวงสาธารณสุข
นายกรัฐมนตรีย้ํา มาตรการควบคุมการแพร่ระบาดของโรค COVID-19 เข้มงวด ควบคุมจํานวนผู้ติดเชื้อได้ ขอประชาชนเชื่อมั่นและปฏิบัติตนตามคําแนะนําของกระทรวงสาธารณสุข
วันนี้ (6 มีนาคม 2563) เวลา 15.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงมาตรการตรวจคัดกรองผู้เดินทาง จากประเทศกลุ่มเสี่ยง และประเด็นอื่นๆ ที่น่าสนใจ ในรายการ Government Weekly สรุปประเด็น ดังนี้
ช่วงแรกนายกรัฐมนตรีกล่าวถึงมาตรการควบคุมการแพร่ระบาดของโรค COVID-19 โดยรัฐบาลได้มีมาตรการควบคุมที่เข้มข้นขึ้นเพื่อให้สอดคล้องกับสถานการณ์การแพร่ระบาดในปัจจุบัน ตั้งแต่การคัดกรอง ตรวจสอบ การเข้ารักษาที่มีมาตรฐานระดับสูง ทําให้สามารถควบคุมจํานวนผู้ติดเชื้อโดยเฉพาะอย่างยิ่งการแพร่กระจายในประเทศ ได้เป็นอย่างดี ซึ่งมีการตรวจสอบตั้งแต่ต้นทาง สนามบิน ท่าเรือ ชายแดน ด่านตรวจ จุดสกัดทุกด่าน โดยหลายหน่วยงานที่เกี่ยวข้อง ฝ่ายความมั่นคง เจ้าหน้าที่ ในส่วนจังหวัดต่างๆ เข้ามาช่วยดูแล นอกจากนี้ได้มีการเตรียมมาตรการรองรับแรงงานไทยที่กลับจากประเทศกลุ่มเสี่ยง โดยเฉพาะแรงงานไทยจากประเทศเกาหลีใต้ ถือว่าคนกลุ่มนี้เป็นคนไทยที่รัฐบาลต้องดูแล แต่ต้องไม่ให้เกิดผลกระทบต่อความเชื่อมั่น โดยมีมาตรการต้นทาง กักกัน 14 วัน ก่อนเดินทาง และคัดกรองอีกครั้งก่อนออกนอกประเทศ ปลายทางเมื่อผู้ที่กลับจากพื้นที่เสี่ยงและประเทศกลุ่มเสี่ยง จะต้องถูกกักตัวในพื้นที่ควบคุมโรคไม่น้อยกว่า 14 วัน
ขณะเดียวกัน รัฐบาลได้จัดตั้งศูนย์ข้อมูลมาตรการแก้ไขปัญหาจากโรคโควิด-19 ที่ทําเนียบรัฐบาล เป็นศูนย์กลางการประชาสัมพันธ์เผยแพร่ ชี้แจงข้อมูลข่าวสาร ขั้นตอนการเฝ้าระวังและป้องกันการติดเชื้อ รวมทั้งมาตรการบรรเทาผลกระทบและกระตุ้นเศรษฐกิจจากการแพร่ระบาดของโรค ทั้งอุตสาหกรรมการท่องเที่ยว การเกษตร รวมถึงผู้มีรายได้น้อย โดยแบ่งมาตรการออกเป็น 2 ส่วนคือ 1. มาตรการช่วยเหลือประชาชน และ 2. มาตรการการเงินการคลังของรัฐ เพื่อให้เศรษฐกิจประเทศสามารถเดินหน้าต่อไปได้ นอกจากนี้ ยังขอความร่วมมือจากส่วนราชการให้ระงับหรือเลื่อนการเดินทางไปประชุม ศึกษาดูงาน ในประเทศที่มีการระบาด ให้ข้าราชการที่เดินทางกลับจากประเทศกลุ่มเสี่ยงสังเกตอาการและทํางานที่บ้าน 14 วัน และขอความร่วมมือจากเอกชนหลีกเลี่ยงหรือเลื่อนกิจกรรมที่มีประชาชนรวมตัวกันเป็นจํานวนมาก เช่น การแข่งขันกีฬา การจัดคอนเสิร์ต และมหรสพต่าง ๆ เพื่อป้องกันการระบาดของโรคโควิด-19 ขณะเดียวกันรัฐบาลได้บริหารจัดการหน้ากากอนามัย เพื่อแก้ไขปัญหาการขาดแคลน โดยเข้ามาดูแลตั้งแต่การผลิต การกระจาย การส่งออก การจับกุมผู้ฝ่าฝืนที่จําหน่ายเกินราคา สนับสนุนผู้ผลิต ซึ่งพบว่ามีการขาดแคลนวัตถุดิบจากประเทศต้นทางจึงได้มีการส่งเสริมให้ผลิตหน้ากากอนามัยทางเลือก สําหรับบุคคลทั่วไปที่สุขภาพปกติใช้ป้องกันตนเองและลดปริมาณขยะ
ระหว่างดําเนินรายการ นายกรัฐมนตรีได้กล่าวเตือนถึงการเสนอข่าวที่เกินกว่าความจริง ที่อาจทําให้ประชาชนเกิดความตื่นตระหนก โดยย้ําให้ประชาชนรับรู้ข่าวสารที่ถูกต้อง ตามข้อเท็จจริง เพื่อไม่ให้เกิดการสร้างความรับรู้ที่ผิดซึ่งอาจจะส่งผลกระทบต่อด้านอื่น ๆ ของประเทศได้
รัฐบาลไทย-ข่าวทำเนียบรัฐบาล-ร้านอาหาร ที่ได้รับอนุญาตให้กลับมาเปิดกิจการได้ ต้องปฏิบัติตามระเบียบอย่างไรบ้าง ??
วันอังคารที่ 16 มิถุนายน 2563
ร้านอาหาร ที่ได้รับอนุญาตให้กลับมาเปิดกิจการได้ ต้องปฏิบัติตามระเบียบอย่างไรบ้าง ??
ร้านอาหาร ต้องปฏิบัติตามระเบียบอย่างไรบ้าง ??
Q :ร้านอาหาร ที่ได้รับอนุญาตให้กลับมาเปิดกิจการได้ ต้องปฏิบัติตามระเบียบอย่างไรบ้าง??
A :เปิดให้บริการได้ถึงเวลาเที่ยงคืน สามารถเปิดดนตรีในร้านได้ แต่ห้ามมีการเล่นดนตรีสด และสามารถจําหน่ายสุราได้ โดยต้องมีมาตรการและแนวทางป้องกันไวรัสโควิด-19 ควบคู่ด้วย
รัฐบาลไทย-ข่าวทำเนียบรัฐบาล-รัฐมนตรีเกษตรฯ ปล่อยน้ำเข้า 12 ทุ่งลุ่มต่ำเจ้าพระยาตอนล่าง ดีเดย์ 1 พ.ค. นี้
วันศุกร์ที่ 27 เมษายน 2561
รัฐมนตรีเกษตรฯ ปล่อยน้ําเข้า 12 ทุ่งลุ่มต่ําเจ้าพระยาตอนล่าง ดีเดย์ 1 พ.ค. นี้
รัฐมนตรีเกษตรฯ ปล่อยน้ําเข้า 12 ทุ่งลุ่มต่ําเจ้าพระยาตอนล่าง ดีเดย์ 1 พ.ค. นี้ เริ่มต้นฤดูกาลผลิตข้าวนาปี พร้อมตรวจเยี่ยมการดําเนินงานแปลงใหญ่ จ.ชัยนาท
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานในพิธีส่งน้ําเข้าพื้นที่ลุ่มต่ํา 12 ทุ่ง ลุ่มเจ้าพระยาตอนล่าง ณ โครงการส่งน้ําและบํารุงรักษาบรมธาตุ จังหวัดชัยนาท ว่า วันที่ 1 พฤษภาคม 2561 เป็นกําหนดเวลาเริ่มต้นฤดูการเพาะปลูกที่กระทรวงเกษตรและสหกรณ์โดยกรมชลประทาน จะได้ส่งน้ําให้กับเกษตรกรเพื่อทําการเพาะปลูกข้าวนาปี ในพื้นที่ลุ่มต่ํา 12 ทุ่ง ลุ่มเจ้าพระยาตอนล่าง ครอบคลุมพื้นที่ 1.15 ล้านไร่ ซึ่งพื้นที่ดังกล่าวจะใช้เป็นพื้นที่แก้มลิงรองรับปริมาณน้ําในช่วงฤดูน้ําหลากในเดือนกันยายน - ตุลาคม เพื่อลดผลกระทบจากอุทกภัยในลุ่มน้ําจ้าพระยาและพื้นที่ข้างเคียง
"ผลจากการปรับปฏิทินการเพาะปลูกข้าวนาปี เมื่อปี 2560 ประสบความสําเร็จเป็นอย่างดี สามารถลดความเสียหายในหลาย ๆ ด้าน จึงต้องสร้างความตระหนักรู้ให้กลุ่มผู้ใช้น้ําเข้าใจถึงความสําคัญของการบริหารจัดการน้ําอย่างต่อเนื่อง สําหรับการส่งน้ําให้เกษตรกรในพื้นที่ลุ่มต่ําเร็วขึ้นนั้น จะช่วยลดผลกระทบความเสียหายจากน้ําท่วม ใช้พื้นที่เป็นแก้มลิงธรรมชาติในการเก็บกักน้ําในฤดูน้ําหลาก ช่วยชะลอน้ําได้ 1,500 ล้าน ลบ.ม. แล้ว เกษตรกรยังจะมีรายได้เสริมจากการประกอบอาชีพประมง ด้วย ซึ่งหลังจากนี้จะใช้โมเดลดังกล่าว ขยายผลไปดําเนินการในภาคอีสาน และภาคใต้ต่อไป" นายกฤษฎา กล่าว
นอกจากนี้ ยังได้ถือโอกาสตรวจเยี่ยมความก้าวหน้าการดําเนินงานศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) จังหวัดชัยนาท ซึ่งเป็นแหล่งเรียนรู้ด้านการเกษตรประจําอําเภอ จํานวน 8 ศูนย์ ซึ่งตัวอย่างกลุ่มเกษตรกรที่ประสบความสําเร็จ ได้แก่ กลุ่มแปลงใหญ่ข้าวบ้านหนองตาดํา-โพธิ์เจริญ เป็นกลุ่มเกษตรกรที่ผลิตเมล็ดพันธุ์ข้าวจําหน่ายในชุมชน โดยมีเป้าหมายในการลดต้นทุนการผลิต และผลิตเมล็ดพันธุ์ข้าว และข้าวคุณภาพดี ปัจจุบันมีสมาชิก 56 ราย พื้นที่ 1,379 ไร่ สินค้าหลัก ได้แก่ เมล็ดพันธุ์ข้าว และข้าวบริโภค โดยปัจจุบันผลการดําเนินงานในปีการผลิต 2560/61 สมาชิกร้อยละ 70 สามารถลดต้นทุนการผลิตจาก 4,850 บาท/ไร่ เหลือ 3,952 บาท/ไร่ ลดลงเฉลี่ยไร่ละ 898 บาท (ร้อยละ 18.51) ทั้งนี้ ผลจากการรวมกลุ่มผลิตเป็นแปลงใหญ่ จะทําให้กลุ่มเกษตรกรเข้าถึงการสนับสนุนของภาครัฐในด้านต่างๆได้มากขึ้น เช่น การรับการถ่ายทอดความรู้ การสนับสนุนปัจจัยการผลิตที่เหมาะสม การสนับสนุนเครื่องจักรกลการเกษตรเพื่อเป็นศูนย์ให้บริการเครื่องจักรกลเกษตรในชุมชน รวมถึงมีโอกาสในการพัฒนาต่อยอดในเชิงธุรกิจจากการเข้าถึงแหล่งเงินทุนเงินกู้ดอกเบี้ยต่ําของธนาคารเพื่อการเกษตรและสหกรณ์การเกษตรอีกด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ทส. เปิดโครงการป่าในเมือง “สวนป่าประชารัฐ เพื่อความสุขของคนไทย” พื้นที่ภาคตะวันออก ณ สวนพฤกษศาสตร์บ้านเพ จังหวัดระยอง
วันพฤหัสบดีที่ 26 เมษายน 2561
ทส. เปิดโครงการป่าในเมือง “สวนป่าประชารัฐ เพื่อความสุขของคนไทย” พื้นที่ภาคตะวันออก ณ สวนพฤกษศาสตร์บ้านเพ จังหวัดระยอง
ทส. เปิดโครงการป่าในเมือง “สวนป่าประชารัฐ เพื่อความสุขของคนไทย” พื้นที่ภาคตะวันออก ณ สวนพฤกษศาสตร์บ้านเพ จังหวัดระยอง
ตามที่ พลเอก ประยุทธ์ จันทร์โอชา นายกรัฐมนตรี ได้ตระหนักถึงความสําคัญของทรัพยากรป่าไม้ การรักษาและเพิ่มพื้นที่ป่า และมีนโยบายให้พัฒนาป่าในเขตเมืองขึ้น
จึงได้มอบหมายให้หน่วยงานในสังกัดกระทรวงทรัพยากรธรรมชาติและสิ่งแวดล้อมร่วมกันจัดทําโครงการป่าในเมือง “สวนป่าประชารัฐ เพื่อความสุขของคนไทย” ซึ่งกระทรวงทรัพยากรธรรมชาติและสิ่งแวดล้อม มีพื้นที่ดําเนินโครงการป่าในเมืองจํานวน ๙๙แห่ง อยู่ในความรับผิดชอบของกรมอุทยานแห่งชาติ สัตว์ป่า และพันธุ์พืช ๕๑แห่ง กรมป่าไม้ ๒๘แห่ง กรมทรัพยากรทางทะเลและชายฝั่ง ๒๐แห่ง และพร้อมเปิดเพิ่มอีกหลายแห่ง หากพื้นที่มีความเหมาะสม โดยหวังให้ประชาชนภายในเขตเมืองได้มีสถานที่ออกกําลังกายมีแหล่งศึกษาเรียนรู้ธรรมชาติ ระบบนิเวศ เพิ่มสถานที่ท่องเที่ยวพักผ่อนหย่อนใจ ช่วยลดมลภาวะและสร้างสภาพแวดล้อมภายในเมืองให้ดีขึ้น
การดําเนินโครงการ "สวนป่าประชารัฐ เพื่อความสุขของคนไทย" จะใช้พื้นที่ของวนอุทยาน สวนพฤกษศาสตร์ สวนรุกขชาติ หรือพื้นที่อื่น ๆ ที่อยู่ในการดูแลของกรมอุทยานแห่งชาติฯ โดยได้มีการกําหนดรูปแบบพื้นที่เพื้อให้ประชาชนได้มาใช้ประโยชน์ มีการปรับปรุงสิ่งอํานวยความสะดวก เส้นทางศึกษาธรรมชาติ ป้ายสื่อความหมาย ลานกีฬา
ลานกิจกรรม ลานดนตรี ตลาดประชารัฐ เส้นทางจักรยาน ทางเดิน วิ่ง หรือการออกกําลังกายรูปแบบต่าง ๆ ซึ่งกําหนดพื้นที่ไว้ ๕๑ แห่ง และกรมอุทยานแห่งชาติฯ ได้มีการเปิดโครงการไปแล้ว ๑๕ แห่ง (รวมสวนพฤกษศาสตร์บ้านเพ) และจะทยอยเปิดจนกว่าจะครบจํานวน
โดยในครั้งนี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ให้เกียรติเป็นประธานเปิดโครงการฯ พร้อมทั้งมอบโล่เกียรติคุณแก่ผู้สนับสนุนโครงการป่าในเมือง กิจกรรมปั่นจักรยานจากสวนพฤกษศาสตร์บ้านเพ ไปยังที่ทําการอุทยานแห่งชาติเขาแหลมหญ้า-หมู่เกาะเสม็ด กิจกรรมเก็บขยะบริเวณชายหาด การสาธิตการกู้ชีพทางทะเล กิจกรรมปล่อยสัตว์น้ํา ฯลฯ
รัฐบาลไทย-ข่าวทำเนียบรัฐบาล-ประธาน JETRO กรุงเทพฯ เข้าพบรองปลัดภานุวัฒน์ฯ เพื่อรายงานผลสำรวจแนวโน้มทางเศรษฐกิจของบริษัทร่วมทุนญี่ปุ่นในประเทศไทย
วันอังคารที่ 10 มีนาคม 2563
ประธาน JETRO กรุงเทพฯ เข้าพบรองปลัดภานุวัฒน์ฯ เพื่อรายงานผลสํารวจแนวโน้มทางเศรษฐกิจของบริษัทร่วมทุนญี่ปุ่นในประเทศไทย
นายภานุวัฒน์ ตริยางกูรศรี  รองปลัดกระทรวงอุตสาหกรรม  ให้ ประธาน JETRO กรุงเทพฯ เข้าพบ เพื่อรายงานผลสํารวจแนวโน้มทางเศรษฐกิจของบริษัทร่วมทุนญี่ปุ่นในประเทศไทย    ณ ห้องประชุมชุณหะวัณ  ชั้น 3 สํานักงานปลัดกระทรวงอุตสาหกรรม
วันนี้ (10 มีนาคม 2563) นายภานุวัฒน์ ตริยางกูรศรี รองปลัดกระทรวงอุตสาหกรรม ให้ Mr.Taketani Atsushi ประธานองค์การส่งเสริมการค้าต่างประเทศของญี่ปุ่น (เจโทร กรุงเทพฯ) และคณะเข้าพบ เพื่อรายงานผลสํารวจแนวโน้มทางเศรษฐกิจของบริษัทร่วมทุนญี่ปุ่นในประเทศไทย ประจําครึ่งปีหลัง พ.ศ. 2562 (สํารวจในเดือน พฤศจิกายน – ธันวาคม 2562) ทําการสํารวจโดยหอการค้าญี่ปุ่น-กรุงเทพฯ (JCCB) เป็นประจําทุกปี ปีละ 2 ครั้ง เพื่อสะท้อนสภาพธุรกิจของบริษัทร่วมทุนญี่ปุ่นในประเทศไทยอย่างครอบคลุม 9 ด้าน ได้แก่ 1. สภาพธุรกิจโดยสะท้อนจากค่าดัชนีแนวโน้มเศรษฐกิจ 2. การลงทุนด้านโรงงานและเครื่องจักร 3. การส่งออกและตลาดส่งออกที่มีศักยภาพในอนาคต 4. อัตราแลกเปลี่ยนเงินตราต่างประเทศที่ใช้ในการวางแผนธุรกิจ 5. ประเด็นปัญหาด้านการบริหารองค์กร 6. ข้อเรียกร้องต่อรัฐบาลไทย 7. สงครามการค้าสหรัฐ-จีน 8. นโยบายระเบียงเศรษฐกิจภาคตะวันออก และ 9. การขาดแคลนบุคลากรและการพัฒนาทรัพยากรมนุษย์
พร้อมกันนี้ ยังมีการรายงานผลสํารวจเร่งด่วนเกี่ยวกับผลกระทบของไวรัสโคโรนาสายพันธุ์ใหม่ 2019 (COVID-19) ต่อบริษัทร่วมทุนญี่ปุ่นในประเทศไทยอีกด้วย ซึ่งบริษัทส่วนใหญ่ได้มีการเข้มงวดให้ผู้ที่ปฏิบัติงานอยู่ในโรงงานและบุคคลภายนอกที่มาติดต่อในโรงงานดูแลสุขภาพ ทําความสะอาดมือด้วยการล้างด้วยน้ําและสบู่ หรือแอลกอฮอล์ เจลล้างมือ สวมหน้ากากอนามัยอยู่เสมอ กรณีผู้ที่มีอาการไอ จาม ต้องสวมหน้ากากอนามัยตลอดเวลาเพื่อป้องกันการแพร่กระจายเชื้อโรค และติดตามประกาศของกระทรวงสาธารณสุขหรือหน่วยงานอื่นที่เกี่ยวข้อง เพื่อปฏิบัติตามอย่างใกล้ชิด ณ ห้องประชุมชุณหะวัณ ชั้น 3 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รัฐมนตรี ก.อุตฯ แถลงผลการขับเคลื่อนการดำเนินงานที่สำคัญของ อก. และติดตามการดำเนินงานในปี 2561
วันพุธที่ 19 กันยายน 2561
รัฐมนตรี ก.อุตฯ แถลงผลการขับเคลื่อนการดําเนินงานที่สําคัญของ อก. และติดตามการดําเนินงานในปี 2561
รัฐมนตรี ก.อุตฯ แถลงผลการขับเคลื่อนการดําเนินงานที่สําคัญของ อก. และติดตามการดําเนินงานในปี 2561
วันนี้ (19 กันยายน 2561) นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วย นายพสุ โลหารชุน ปลัดกระทรวงอุตสาหกรรม และผู้บริหารระดับสูงของกระทรวงอุตสาหกรรม แถลงผลการขับเคลื่อนการดําเนินงานที่สําคัญของกระทรวงอุตสาหกรรม และติดตามการดําเนินงานในปี 2561 ใน 5 Agenda ที่สําคัญได้แก่ การพัฒนาอุตสาหกรรมเป้าหมาย การม่งเสริมและพัฒนาผู้ประกอบการ 4.0 การพัฒนาเชิงพื้นที่ การยกระดับอุตสาหกรรมที่เป็นมิตรกับสิ่งแวดล้อม การปรับปรุงระเบียบและการให้บริการ โดยในปี 2562 จะดําเนินการขยายผลใน 5 Agenda ข้างต้นให้เข้มข้นมากยิ่งขึ้น ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-สธ. ปลื้ม 17 ผลงานในสังกัด รับรางวัลเลิศรัฐ ประจำปี 2561
วันอังคารที่ 6 พฤศจิกายน 2561
สธ. ปลื้ม 17 ผลงานในสังกัด รับรางวัลเลิศรัฐ ประจําปี 2561
กระทรวงสาธารณสุข ชื่นชมและแสดงความยินดีกับ 17 ผลงาน หน่วยงานในสังกัดรับรางวัลเลิศรัฐ ประจําปี 2561 จากสํานักงานคณะกรรมการพัฒนาระบบราชการ ยกระดับการบริการที่สะดวก รวดเร็ว โปร่งใส เป็นธรรม
วันนี้ (6 พฤศจิกายน 2561) นายแพทย์บุญชัย ธีระกาญจน์ หัวหน้าผู้ตรวจราชการกระทรวงสาธารณสุข ให้สัมภาษณ์ภายหลังเปิดประชุมเชิงปฏิบัติการ “ส่งเสริมหน่วยงานในสังกัดสํานักงานปลัดกระทรวงสาธารณสุขจัดทําผลงานส่งสมัครรับรางวัลเลิศรัฐ สาขาบริการภาครัฐ ประจําปี พ.ศ. 2562” ว่า กระทรวงสาธารณสุข ขอชื่นชมและแสดงความยินดีกับหน่วยงานในสังกัดที่ได้รับรางวัลเลิศรัฐ ประจําปี 2561 ในการพัฒนาคุณภาพการให้บริการเพื่อให้ประชาชนได้รับบริการที่สะดวก รวดเร็ว โปร่งใส เป็นธรรม เป็นที่พึงพอใจ ซึ่งได้รับรางวัลจากนายวิษณุ เครืองาม รองนายกรัฐมนตรี ในงานสัมมนาวิชาการ (GOOD GOVERNANCE FOR BETTER LIFE) ประจําปี พ.ศ. 2561 “ภาครัฐ เพื่อประชาชน” จัดโดยสํานักงานคณะกรรมการพัฒนาระบบราชการ (ก.พ.ร.) เมื่อวันที่ 14 กันยายนที่ผ่านมา
หน่วยงานในสังกัดสํานักงานปลัดกระทรวงสาธารณสุข ได้ส่งผลงานสมัครรับรางวัลและผ่านการพิจารณาให้ได้รับรางวัลเลิศรัฐ จํานวน 17 ผลงาน แบ่งเป็นสาขาบริการภาครัฐ จํานวน 16 ผลงาน สาขาการบริหารราชการแบบมีส่วนร่วม จํานวน 1 ผลงาน รางวัลประเภทนวัตกรรมการบริการ “ระดับดีเด่น” ได้แก่ โรงพยาบาลเซกา จังหวัดบึงกาฬ เรื่องนวัตกรรมที่นอนลมป้องกันแผลกดทับจากถุงน้ํายาล้างไต และโรงพยาบาลสุรินทร์ เรื่องโปรแกรม Thai COC เพื่อการดูแลผู้ป่วยต่อเนื่องอย่างไร้รอยต่อ รางวัลประเภทพัฒนาการบริการ “ระดับดีเด่น” ได้แก่ โรงพยาบาลระยอง เรื่อง Smart ER โรงพยาบาลส่งเสริมสุขภาพตําบลท่าคา และโรงพยาบาลส่งเสริมสุขภาพตําบลบ้านคลองพลับ เรื่องกลไกประชารัฐเชิงรุกบุกที่ก้นครัวลดโรคเรื้อรัง
นายแพทย์บุญชัยกล่าวต่อว่า กระทรวงสาธารณสุขได้มอบเกียรติบัตรเพื่อเชิดชูเกียรติทุกหน่วยงาน ทั้งที่ได้รับรางวัล 17 ผลงาน และหน่วยงานที่มุ่งมั่นในการพัฒนาคุณภาพการให้บริการอีก 44 ผลงาน รวมทั้งสิ้น 61 ผลงาน เพื่อเป็นกําลังใจให้กับทุกหน่วยงานที่มีความตั้งใจ เสียสละ มุ่งมั่นพัฒนางานให้มีคุณภาพ ประชาชนพึงพอใจ เกิดความภาคภูมิใจของหน่วยงานและผู้ปฏิบัติงาน ขอให้พัฒนาคุณภาพการให้บริการประชาชนอย่างต่อเนื่อง เป็นแบบอย่างที่ดีให้กับหน่วยงานอื่น และขอเชิญชวนทุกหน่วยงานร่วมส่งผลงานการพัฒนานวัตกรรมการให้บริการที่ตอบสนองและสร้างความพึงพอใจให้แก่ผู้รับบริการ เพื่อเสนอขอรับรางวัลเลิศรัฐ ประจําปี พ.ศ. 2562
******************************************* 6 พฤศจิกายน 2561
รัฐบาลไทย-ข่าวทำเนียบรัฐบาล-ศูนย์ยุติธรรมชุมชนตำบลสันกลาง จ.เชียงราย ใช้กลไกการไกล่เกลี่ยแก้ไขความขัดแย้งในชุมชน
วันพฤหัสบดีที่ 13 กรกฎาคม 2560
ศูนย์ยุติธรรมชุมชนตําบลสันกลาง จ.เชียงราย ใช้กลไกการไกล่เกลี่ยแก้ไขความขัดแย้งในชุมชน
ศูนย์ยุติธรรมชุมชนตําบลสันกลาง จังหวัดเชียงราย ให้ความช่วยเหลือประชาชนโดยใช้กลไกการไกล่เกลี่ยข้อพิพาทในชุมชน
เมื่อวันพุธที่ ๑๒ กรกฎาคม ๒๕๖๐
ศูนย์ยุติธรรมชุมชนตําบลสันกลาง จังหวัดเชียงราย
ให้ความช่วยเหลือประชาชนโดยใช้กลไกการไกล่เกลี่ยข้อพิพาทในชุมชน
กรณีท่อระบายน้ําปิดกั้นทางน้ําไหลส่งผลให้น้ําท่วมขังในนาข้าวของประชาชน
ในพื้นที่ หมู่ ๑๓ บ้านร่องลึก ตําบลสันกลาง อําเภอพาน จังหวัดเชียงราย
ทั้งนี้ การไกล่เกลี่ยดังกล่าวประสบผลสําเร็จ โดยคู่กรณียินยอมย้ายท่อระบายน้ําที่ปิดกั้นทางน้ําไหลดังกล่าว
ซึ่งจะดําเนินการให้แล้วเสร็จภายใน ๗ วัน
รัฐบาลไทย-ข่าวทำเนียบรัฐบาล-เชิดชูครู กศน.
วันอังคารที่ 10 กันยายน 2562
เชิดชูครู กศน.
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เป็นประธานมอบรางวัลประกาศเกียรติคุณ กศน. ประจําปี 2562 และเข็มเชิดชูเกียรติแก่ครู กศน.ประจําปี 2562
เมื่อช่วงบ่ายของวันที่ 8 กันยายน 2562 นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เป็นประธานมอบรางวัลประกาศเกียรติคุณ กศน. ประจําปี 2562 และเข็มเชิดชูเกียรติแก่ครู กศน.ประจําปี 2562 จํานวน 994 ราย ในโอกาสงาน “วันที่ระลึกสากลแห่งการรู้หนังสือ ปี 2562” ณ อิมแพ็คฟอรั่ม เมืองทองธานี จังหวัดนนทบุรี
กลุ่มประชาสัมพันธ์ สร.ศธ.: สรุป/ถ่ายภาพ/รายงาน
รัฐบาลไทย-ข่าวทำเนียบรัฐบาล-รมว.กห.สาธารณรัฐเกาหลี (กล.ต.) และคณะ เข้าเยี่ยมคำนับ พล.อ.ประวิตร วงษ์สุวรรณ รอง นรม.และ รมว.กห.
วันพฤหัสบดีที่ 1 กุมภาพันธ์ 2561
รมว.กห.สาธารณรัฐเกาหลี (กล.ต.) และคณะ เข้าเยี่ยมคํานับ พล.อ.ประวิตร วงษ์สุวรรณ รอง นรม.และ รมว.กห.
รมว.กห.สาธารณรัฐเกาหลี (กล.ต.) และคณะ เข้าเยี่ยมคํานับ พล.อ.ประวิตร วงษ์สุวรรณ รอง นรม.และ รมว.กห.
นาย Song Young – moo (ซง ยอง-มู)รมว.กห.สาธารณรัฐเกาหลี (กล.ต.) และคณะ เข้าเยี่ยมคํานับ พล.อ.ประวิตร วงษ์สุวรรณ รอง นรม.และ รมว.กห. ณ ศาลาว่าการกลาโหม ในโอกาสที่เดินทางเยือนไทยอย่างเป็นทางการในฐานะแขกของ กห.
ทั้งสองฝ่ายได้หารือร่วมกัน โดยกล่าวชื่นชมความสัมพันธ์อันดีระหว่างทั้งสองประเทศที่ใกล้ชิดในทุกระดับ โดยเข้าสู่ปีที่ 60 ของความสัมพันธ์อย่างเป็นทางการ ทั้งความร่วมมือด้านการทหาร เศรษฐกิจ และการท่องเที่ยว โดยเฉพาะด้านการทหารที่มีความสัมพันธ์ที่ดีต่อกันมาโดยตลอด นับตั้งแต่การส่งกําลังทหารของไทยเข้าร่วมรบในสงครามเกาหลี ซึ่งเป็นส่วนสําคัญอย่างยิ่งในการส่งเสริมและกระชับความสัมพันธ์ระหว่างทั้งสองประเทศให้แน่นแฟ้นมากยิ่งขึ้น
ทั้งนี้ ไทย และ กล.ต.ต่างเห็นพ้องร่วมกันในการส่งเสริมให้เกิดสันติภาพในคาบสมุทรเกาหลีและพร้อมให้การสนับสนุนในความร่วมมือระหว่างกัน ทั้งด้านการทหาร การฝึก ศึกษา อุตสาหกรรมป้องกันประเทศ การท่องเที่ยว รวมถึงการแลกเปลี่ยนวัฒนธรรม และในโอกาสที่ กล.ต.จะเป็นเจ้าภาพจัดกิจกรรมการสวนสนามทางเรือนานาชาติในเดือน ต.ค.61 ไทยจะส่งเรือรบเข้าร่วมกิจกรรมด้วย เมื่อ 1 ก.พ.61
รัฐบาลไทย-ข่าวทำเนียบรัฐบาล-รพ.วชิระภูเก็ต คว้ารางวัลเลิศรัฐ ปี 2561 นวัตกรรมเก้าอี้ผู้ป่วยหลังผ่าตัดจอตา
วันเสาร์ที่ 16 กุมภาพันธ์ 2562
รพ.วชิระภูเก็ต คว้ารางวัลเลิศรัฐ ปี 2561 นวัตกรรมเก้าอี้ผู้ป่วยหลังผ่าตัดจอตา
โรงพยาบาลวชิระภูเก็ต ได้รับรางวัลเลิศรัฐ ประจําปี 2561 สาขาบริการภาครัฐ จากนวัตกรรมเก้าอี้สําหรับเคลื่อนย้ายผู้ป่วยหลังผ่าตัดจอตาหลุดลอกที่ต้องนั่งก้มหน้าหรือนอนคว่ําให้ถูกต้องตามแผนการรักษา ลดภาวะแทรกซ้อน เกิดความพึงพอใจ และมีคุณภาพชีวิตที่ดีขึ้น
โรงพยาบาลวชิระภูเก็ต ได้รับรางวัลเลิศรัฐ ประจําปี 2561 สาขาบริการภาครัฐ จากนวัตกรรมเก้าอี้สําหรับเคลื่อนย้ายผู้ป่วยหลังผ่าตัดจอตาหลุดลอกที่ต้องนั่งก้มหน้าหรือนอนคว่ําให้ถูกต้องตามแผนการรักษา ลดภาวะแทรกซ้อน เกิดความพึงพอใจ และมีคุณภาพชีวิตที่ดีขึ้น
นายแพทย์ไพศาล ดั่นคุ้ม รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า กระทรวงสาธารณสุข สนับสนุนให้โรงพยาบาลทุกระดับ คิดค้นนวัตกรรมเพื่อเพิ่มประสิทธิภาพในการดูแลรักษาผู้ป่วย ลดค่าใช้จ่ายในการนําเข้าจากต่างประเทศ เช่น ที่โรงพยาบาลวชิระภูเก็ต ได้พัฒนานวัตกรรม ฮอร์ส ชูส์ วีล แชร์ (Horse Shoes Wheel Chair) เป็นเก้าอี้สําหรับเคลื่อนย้ายกลุ่มผู้ป่วยหลังผ่าตัดจอตาหลุดลอกที่ใส่แก๊สหรือซิลิโคน ลดความรําคาญ ไม่สบายตัวจากการที่ผู้ป่วยต้องนั่งก้มหน้าหรือนอนคว่ําขนานกับพื้น เพื่อให้แก๊สหรือซิลิโคนลอยขึ้นไปกดตําแหน่งที่มีการหลุดลอกของจอตา ช่วยให้การเคลื่อนย้ายผู้ป่วยไปพักที่หอผู้ป่วย เป็นไปในท่าที่ถูกต้องตามแผนการรักษา ลดภาวะแทรกซ้อนที่อาจเกิดขึ้นหลังผ่าตัด ทําให้ได้รับรางวัลเลิศรัฐ สาขาบริการภาครัฐ ประเภทนวัตกรรมบริการระดับดี ประจําปี 2561
ด้านนายแพทย์เฉลิมพงษ์ สุคนธผล ผู้อํานวยการโรงพยาบาลวชิระภูเก็ต กล่าวว่า ผู้ป่วยหลังผ่าตัดจอตาหลุดลอกที่ใส่แก๊สหรือซิลิโคน ต้องเคลื่อนย้ายจากหอผู้ป่วยมาตรวจซ้ําที่ห้องตรวจตา ในท่าก้มหน้าหรือนอนคว่ําขนานกับพื้นตลอดเวลา ซึ่งพบว่ามีการเคลื่อนย้ายไม่ถูกต้องถึงร้อยละ 90 อาจทําให้จอตาหลุดลอกซ้ําได้ ทีมจักษุแพทย์และพยาบาล ได้ร่วมกันดัดแปลงรถเข็น โดยเสริมเหล็กด้านหน้า (ลักษณะคล้ายโต๊ะเลคเชอร์) เย็บเบาะเป็นหมอนรูปเกือกม้า ให้ผู้ป่วยก้มหน้าบนเบาะ ทําให้ผู้ป่วยรู้สึกสบายขึ้น ผลการทดสอบกับผู้ป่วยหลังผ่าตัดจอตาที่ใส่แก๊สหรือซิลิโคน ที่มาตรวจซ้ําหลังผ่าตัด จํานวน 20 คน พบว่า มีประสิทธิภาพดี ราคาไม่แพง ชุดละประมาณ 2 พันบาท ลดค่าใช้จ่ายราคาถูกกว่า 4 เท่า ส่งผลให้การผ่าตัดมีความสําเร็จสูงสุด ไม่เกิดภาวะแทรกซ้อนหลังผ่าตัด ไม่มีการผ่าตัดซ้ํา นอนโรงพยาบาลลดลง ผู้ป่วยหลังผ่าตัดจอตามีความพึงพอใจร้อยละ 95 ผู้ป่วยและญาติมีความสุข ทุกคนเกิดความพึงพอใจ และกลับบ้านได้เร็วขึ้น
*******************************************16 กุมภาพันธ์ 2562
*******************************************
รัฐบาลไทย-ข่าวทำเนียบรัฐบาล-กรมบัญชีกลางเร่งเครื่องปรับระบบการจ่ายเงินบำเหน็จดำรงชีพ
วันศุกร์ที่ 25 มกราคม 2562
กรมบัญชีกลางเร่งเครื่องปรับระบบการจ่ายเงินบําเหน็จดํารงชีพ
กรมบัญชีกลางร่างหลักเกณฑ์การขอรับเงินบําเหน็จดํารงชีพ และประสานความร่วมมือกับสถาบันการเงินเพื่อให้ผู้รับบํานาญได้รับความสะดวกในการใช้สิทธิขอรับบําเหน็จดํารงชีพเพิ่ม
กรมบัญชีกลางร่างหลักเกณฑ์การขอรับเงินบําเหน็จดํารงชีพ และประสานความร่วมมือกับสถาบันการเงินเพื่อให้ผู้รับบํานาญได้รับความสะดวกในการใช้สิทธิขอรับบําเหน็จดํารงชีพเพิ่ม เพื่อเตรียมความพร้อมรองรับกฎหมายเกี่ยวกับเงินช่วยค่าครองชีพผู้รับบํานาญ (ช.ค.บ.) และการจ่ายบําเหน็จดํารงชีพ
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยความคืบหน้าเกี่ยวกับการปรับปรุงแก้ไขกฎหมายเกี่ยวกับเงินช่วยค่าครองชีพผู้รับบํานาญ (ช.ค.บ.) และการจ่ายบําเหน็จดํารงชีพ ซึ่งขณะนี้อยู่ระหว่างการพิจารณาของสํานักงานคณะกรรมการกฤษฎีกา โดยกรมบัญชีกลางได้ร่างหลักเกณฑ์เกี่ยวกับการขอรับบําเหน็จดํารงชีพที่ได้ขยายเพดานของวงเงินบําเหน็จดํารงชีพให้แก่ผู้รับบํานาญซึ่งมีอายุตั้งแต่ 70 ปีบริบูรณ์ขึ้นไป เพิ่มอีก 100,000 บาท จากเดิมที่ให้ขอรับได้ ในอัตรา 15 เท่าของบํานาญรายเดือนที่ได้รับ แต่ไม่เกิน 400,000 บาท เป็น ให้ขอรับได้ในอัตรา 15 เท่าของบํานาญรายเดือนที่ได้รับ แต่ไม่เกิน 500,000 บาท
ทั้งนี้ ผู้รับบํานาญที่มีสิทธิขอรับบําเหน็จดํารงชีพเพิ่มให้ติดต่อส่วนราชการต้นสังกัด เพื่อกรอกแบบฟอร์มการขอรับเงินและยินยอมให้หักเงินชําระหนี้ จากนั้น กรมบัญชีกลางจะประสานความร่วมมือกับธนาคารทุกแห่ง ขอให้ธนาคารตรวจสอบข้อมูลผู้รับบํานาญที่ได้ยื่นใช้สิทธิบําเหน็จค้ําประกันในการกู้เงินกับสถาบันการเงินว่าผู้มีสิทธิ แต่ละรายที่ยื่นความประสงค์ มียอดเงินกู้คงเหลือจํานวนเท่าใด และส่งข้อมูลกลับมายังกรมบัญชีกลาง เพื่อนําข้อมูลหนี้คงเหลือมาหักกลบลบกันกับบําเหน็จดํารงชีพที่มีสิทธิได้รับ เพื่อชําระหนี้บําเหน็จค้ําประกันคืนให้กับธนาคารก่อน เช่น ในกรณียอดหนี้เกินกว่าจํานวนเงินบําเหน็จดํารงชีพที่ได้รับเพิ่ม เงินจํานวนดังกล่าวจะถูกนํามาหักชําระหนี้ที่คงเหลือทั้งหมด แต่ถ้ายอดหนี้ไม่เกินจํานวนเงินบําเหน็จดํารงชีพที่ได้รับเพิ่ม จะนําเงินดังกล่าวไปชําระหนี้ให้กับธนาคารก่อนแล้วจึงจะได้รับเงินส่วนที่เหลือ และเพื่อเป็นการอํานวยความสะดวกให้กับผู้รับบํานาญ กรมบัญชีกลางได้ขอให้ธนาคารเปิดบัญชีให้กับผู้รับบํานาญตามข้อมูลที่กรมส่งให้ โดยไม่ต้องไปติดต่อกับธนาคารด้วยตนเอง ในเรื่องของการเปิดบัญชีธนาคาร กรมบัญชีกลางจะหารือกับสํานักงานป้องกันและปราบปรามการฟอกเงิน (ปปง.) และธนาคารแห่งประเทศไทย (ธปท.) ให้ดําเนินการผ่อนคลายเงื่อนไขนี้เช่นเดียวกับการเปิดบัญชีให้กับผู้ถือบัตรสวัสดิการแห่งรัฐที่เคยดําเนินการไปก่อนหน้านี้
อธิบดีกรมบัญชีกลาง กล่าวว่า ในส่วนของผู้รับบํานาญที่ประสงค์ขอรับบําเหน็จดํารงชีพเพิ่ม ขอให้ไปติดต่อ ส่วนราชการต้นสังกัดของผู้รับบํานาญ และกรอกแบบฟอร์มการขอรับเงินบําเหน็จดํารงชีพ เมื่อตรวจสอบข้อมูลแล้ว กรมบัญชีกลางจะดําเนินการจ่ายเงินดังกล่าวเข้าบัญชีธนาคารโดยตรง กฎหมายดังกล่าวต้องการช่วยเหลือผู้รับบํานาญ ซึ่งเป็นกลุ่มผู้สูงอายุที่มีรายได้คงที่ได้บรรเทาความเดือดร้อนจากค่าครองชีพที่สูงขึ้น ให้สามารถดํารงชีพอยู่ได้อย่างเหมาะสมกับภาวะเศรษฐกิจปัจจุบันและสอดคล้องกับนโยบายของรัฐบาลที่ให้ความสําคัญกับการพัฒนาคุณภาพชีวิตของผู้สูงอายุ
รัฐบาลไทย-ข่าวทำเนียบรัฐบาล-รมว.ดิจิทัลฯ นำคณะนายกรัฐมนตรีเวียดนามเยี่ยมเยือนชาวไทยเชื้อสายเวียดนามในจังหวัดนครพนม
วันพุธที่ 23 สิงหาคม 2560
รมว.ดิจิทัลฯ นําคณะนายกรัฐมนตรีเวียดนามเยี่ยมเยือนชาวไทยเชื้อสายเวียดนามในจังหวัดนครพนม
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ในฐานะรัฐมนตรีเกียรติยศ ได้เดินทางร่วมคณะ นายเหวียน ซวน ฟุก (Nguyen Xuan Phuc) นายกรัฐมนตรีสาธารณรัฐสังคมนิยมเวียดนาม พร้อมภริยา เพื่อเข้าสักการะและวางพวงมาลารูปปั้นประธานาธิบดีโฮจิมินห์ และปลูกต้นจําปีเป็นที่ระลึก ณ อนุสรณ์สถานประธานาธิบดีโฮจิมินห์ หมู่บ้านมิตรภาพไทย-เวียดนาม หมู่บ้านนาจอก ตําบลหนองญาติ อําเภอเมือง จังหวัดนครพนม พร้อมกันนี้ นายกรัฐมนตรีเวียดนาม ยังได้มีโอกาสพบปะกับประชาชนชาวไทยเชื้อสายเวียดนามจากจังหวัดต่างๆ ที่พร้อมกันแต่งกายด้วยชุดประจําชาติเวียดนามมาต้อนรับ โดยนายรัฐมนตรีเวียดนาม ได้ทักทายกับพี่น้องชาวไทยเชื้อสายเวียดนามตลอดการเยี่ยมเยือน จากนั้นได้เดินทางไปที่ศูนย์มิตรภาพนครพนม – ฮานอย ตําบลในเมือง อําเภอเมือง จังหวัดนครพนม เพื่อเยี่ยมชมการเรียนการสอนภาษาเวียดนามให้กับเด็กนักเรียนในจังหวัดนครพนม ส่งเสริมความร่วมมือในการสอนภาษาไทยและเวียดนาม ก่อนเดินทางกลับสาธารณรัฐสังคมนิยมเวียดนาม เมื่อวันที่ 19 สิงหาคม 2560
*************************
รัฐบาลไทย-ข่าวทำเนียบรัฐบาล-รัฐมนตรี ก.อุตฯ ให้การต้อนรับเอกอัครราชทูตสาธารณรัฐคาซัคสถานประจำประเทศไทยในโอกาสเข้ารับหน้าที่
วันศุกร์ที่ 19 มกราคม 2561
รัฐมนตรี ก.อุตฯ ให้การต้อนรับเอกอัครราชทูตสาธารณรัฐคาซัคสถานประจําประเทศไทยในโอกาสเข้ารับหน้าที่
รัฐมนตรี ก.อุตฯ ให้การต้อนรับเอกอัครราชทูตสาธารณรัฐคาซัคสถานประจําประเทศไทยในโอกาสเข้ารับหน้าที่  ณ ห้องรับรอง 1 กระทรวงอุตสาหกรรม
วันนี้ (19 มกราคม 2561) นางสาวราอูชัน เยสบูลาโตวา (Ms. Raushan Yesbulatova) เอกอัครราชทูตวิสามัญผู้มีอํานาจเต็มแห่งสาธารณรัฐคาซัคสถานประจําประเทศไทย ได้เข้าเยี่ยมคารวะนายอุตตม สาวนายน รัฐมนตรีว่าการกระทรวงอุตสาหกรรม ในโอกาสเข้ารับหน้าที่ ณ ห้องรับรอง 1 กระทรวงอุตสาหกรรม